Til Årsmøtet

Fra Håndballstyret

Dato 3. februar 2016

**Innmelding av forslag – økonomisk støtte til NHE**

Styret i Håndballgruppen fattet følgende vedtak i styremøte 18. januar 2016:

*Styret godtar forslaget fra Styret i Nordstrandhallen AS om at NHB finansierer halvparten av søknaden fra NHE, oppad begrenset til kr 350.000. Beløpet finansieres i hovedsak fra overskudd 2015. Styret i NHB overlater til Styret i Nordstrandhallen AS å stadfeste beløpets størrelse basert på forhandlinger med NHE om hvor mye av leverandørgjelden som kan/skal konverteres.*

Overskuddet for Håndballgruppen i 2015 var på kr 152.000.

Årsaken til vedtaket er at NHE er i en situasjon der de trenger akutt likviditetstilførsel grunnet negativ økonomiske resultater. Samtidig har NHE opparbeidet seg en betydelig negativ balanse innen leverandørfordringer, slik at man i praksis driver på kreditorenes regning. NHE har derfor søkt NIF sentralt om en engangsstøtte, utenom ordinær støtte, på kr 650.000. Dette har vært behandlet i NIF’s Hovedstyre og i Nordstrandhallen AS, som begge går inn for en slik støtte. For Håndballgruppen er NHE meget viktig mtp rekruttering og utvikling av spillere, for motivasjon for satsing for eldre lag osv. og har tidligere fattet et prinsippvedtak om at man vil støtte et slik forespørsel om økonomisk støtte. Det er derfor ikke et alternativ for Håndballgruppen å ikke bidra inn til NHE på lik linje som NIF vil gjøre.

Håndballgruppen har tidligere opparbeidet seg et overskudd på 731.000 før 2015 overskuddet.

**Forslag til vedtak:**

Styret ber om årsmøtets godkjennelse for å bevilge de opp til kr 350.000, som følger:

1. Årets overskudd på kr 152.964 anvendes til søknaden fra NHE
2. Det bevilges opp til kr 200.000 fra tidligere års overskudd for å støtte NHEs søknad
3. Årsmøtet gir Styret i Håndballgruppen mandat til å bestemme det endelige nivået på støtten, begrenset oppad til kr 350.000

For å bevilge de resterende kr 200.000 i vedtaket over, må dette beløpet tas fra Håndballgruppens balanse som er på kr 731.000 før årets overskudd.